ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի
2017 թվականի հունիսի 20-ի
թիվ 67 որոշմամբ

**ՄԵԹՈԴԻԿԱ**

Եվրասիական տնտեսական հանձնաժողովի կողմից
Եվրասիական տնտեսական միության անդամ պետություններում արտադրվող գյուղատնտեսական արտադրանքի և սննդի արդյունաբերության արտադրանքի գնային մոնիթորինգ ու մրցունակության վերլուծություն իրականացնելու

I. Ընդհանուր դրույթներ

1. Սույն մեթոդիկան մշակված է Եվրասիական տնտեսական միության շրջանակներում ընդհանուր ագրարային շուկայի զարգացման նպատակով արտադրանքի գների մակարդակների և դրանց դինամիկայի վերաբերյալ տեղեկատվության վերլուծություն, արտադրանքի մրցունակության վերլուծություն իրականացնելու միջոցով (այսուհետ՝ վերլուծություն) Եվրասիական տնտեսական հանձնաժողովի ագրոարդյունաբերական քաղաքականության դեպարտամենտի կողմից Եվրասիական տնտեսական միության անդամ պետություններում արտադրվող գյուղատնտեսական արտադրանքի և սննդի արդյունաբերության արտադրանքի (այսուհետ համապատասխանաբար՝ անդամ պետություններ, արտադրանք) գնային մոնիթորինգ ու մրցունակության վերլուծություն իրականացնելու նպատակով։

Վերլուծություն չի իրականացվում գյուղատնտեսական բույսերի սերմերի նկատմամբ։

2. Վերլուծություն իրականացնելիս օգտագործվում է հետևյալ տեղեկատվությունը՝

ա) Եվրասիական տնտեսական միության պաշտոնական վիճակագրական տեղեկատվություն.

բ) անդամ պետությունների պաշտոնական վիճակագրական տեղեկատվություն.

գ) ապրանքների առևտրի վերաբերյալ վիճակագրական տվյալներ՝ ըստ ՄԱԿ-ի արտաքին առևտրի տվյալների բազայի (UN Comtrade):

3. Արտադրանքի՝ անդամ պետությունների ներքին և արտաքին շուկաներում մրցունակության ցուցանիշները որոշվում են համալիր, համակարգային մոտեցման հիման վրա՝ միջազգային ստանդարտներով նախատեսված հետևյալ սկզբունքների պահպանման դեպքում՝

ա) արժանահավատություն և օբյեկտիվություն.

բ) անվանացանկերի միատեսակություն՝ վերլուծվող արտադրանքին վերաբերող մասով.

գ) արտադրանքի գների համադրելիություն՝ անդամ երկրների ազգային արժույթների՝ ԱՄՆ դոլարի վերահաշվարկ իրականացնելու հաշվին.

դ) հաշվարկների իրականացման պարբերականություն։

4. Արտադրանքի գնային մոնիթորինգ և մրցունակության վերլուծություն իրականացնելու նպատակով կիրառվում են հետազոտության հետևյալ մեթոդները՝

ա) մոնոգրաֆիկ մեթոդ.

բ) խմբավորման մեթոդ.

գ) համեմատական վերլուծության մեթոդ.

դ) ընտրման մեթոդ.

ե) փորձագիտական գնահատումների մեթոդ.

զ) վերացական և տրամաբանական մեթոդ.

է) տնտեսական և վիճակագրական մեթոդ.

ը) հաշվարկային և կառուցվածքային մեթոդ։

5. Հաշվի առնելով այն, որ յուրաքանչյուր անդամ պետությունում արտադրողների գները և սպառողների գները հաշվարկվում են ազգային արժույթով, տվյալների համադրելիությունն ապահովելու նպատակով իրականացվում է անդամ պետությունների ազգային արժույթների վերահաշվարկ ԱՄՆ դոլարի՝ անդամ պետությունների ազգային (կենտրոնական) բանկերի կողմից հրապարակվող փոխարժեքներով։

Այն ժամանակահատվածները, որոնց համար վերլուծվում է տեղեկատվությունը՝ ամիս և տարի։

6. Արտադրանքի գնային մոնիթորինգի և մրցունակության վերլուծության շրջանակներում ստացված տեղեկատվությունը ներառվում է ամփոփ աղյուսակներում՝ թիվ 1 հավելվածի համաձայն սահմանված ձևերով։

II. Գնային մոնիթորինգ իրականացնելու հաջորդականությունը

7. Գնային մոնիթորինգն իրականացվում է այն արտադրանքի մասով, որը նախատեսված է Եվրասիական տնտեսական հանձնաժողովի խորհրդի 2016 թվականի փետրվարի 12-ի թիվ 15 որոշմամբ հաստատված՝ Եվրասիական տնտեսական միության անդամ պետություններում արտադրվող այն գյուղատնտեսական արտադրանքի և սննդի արդյունաբերության արտադրանքի անվանացանկով, որի նկատմամբ Եվրասիական տնտեսական հանձնաժողովի կողմից իրականացվում է գնային մոնիթորինգ և մրցունակության վերլուծություն։

Անդամ պետությունների արտաքին և փոխադարձ առևտրում արտադրանքի գնային մոնիթորինգ իրականացնելիս Եվրասիական տնտեսական միության արտաքին տնտեսական գործունեության միասնական անվանացանկի հետ արտադրանքի անվանումների համադրելիության նպատակով օգտագործվում է տեղեկատվություն՝ թիվ 2 հավելվածի համաձայն։

8. Արտադրողների միջին գների և արտադրանքի միջին սպառողական գների մոնիթորինգ իրականացնելու ընթացքում տեղեկատվությունը նշվում է ամփոփ աղյուսակում (սույն մեթոդիկայի թիվ 1 հավելվածի 1-ին աղյուսակ)։

9. Արտաքին և փոխադարձ առևտրում արտադրանքի գների մոնիթորինգ իրականացնելու նպատակով իրականացվում է միջին կշռված գների հաշվարկ։

Արտահանման գները հաշվարկվում են FOB պայմաններով։

Ներմուծման գները հաշվարկվում են CIF պայմաններով։

10. Փոխադարձ առևտրում արտահանման գները հաշվարկվում են հետևյալ բանաձևով՝

$$P\_{EEUi }= \frac{∑Q\_{EEUi}}{∑V\_{EEUi}} ,$$

որտեղ՝

РEEUi-ն փոխադարձ առևտրում արտադրանքի i տեսակի արտահանման գինն է (ԱՄՆ դոլարով տոննայի դիմաց).

$∑Q\_{EEUi}$ն արտադրանքի i տեսակի արտահանումն է բոլոր անդամ պետություններ՝ արժեքային արտահայտությամբ (ԱՄՆ դոլարով).

$∑V\_{EEUi}$-ն արտադրանքի i տեսակի արտահանումն է բոլոր անդամ պետություններ՝ բնաիրային արտահայտությամբ (տոննայով)։

Փոխադարձ առևտրում արտադրանքի գների մոնիթորինգ իրականացնելու ընթացքում տեղեկատվությունը նշվում է ամփոփ աղյուսակում (սույն մեթոդիկայի թիվ 1 հավելվածի 2-րդ աղյուսակ)։

11. Անդամ պետությունների արտաքին առևտրում արտահանման և ներմուծման գները հաշվարկվում են հետևյալ բանաձևով՝

$$Pw\_{i}= \frac{Qw\_{i}}{Vw\_{i}} ,$$

որտեղ՝

Pwi -ն արտադրանքի i տեսակի արտահանման կամ ներմուծման գինն է արտաքին առևտրում համապատասխանաբար (ԱՄՆ դոլարով տոննայի դիմաց).

Qwi-ն արժեքային արտահայտությամբ արտադրանքի i տեսակի արտահանումը կամ ներմուծումն է երրորդ երկրներ՝ համապատասխանաբար (ԱՄՆ դոլարով).

Vwi-ն բնաիրային արտահայտությամբ արտադրանքի i տեսակի արտահանումը կամ ներմուծումն է երրորդ երկրներ՝ համապատասխանաբար (տոննայով)։

Արտաքին առևտրում արտադրանքի գների մոնիթորինգ իրականացնելու ընթացքում տեղեկատվությունը նշվում է ամփոփ աղյուսակում (սույն մեթոդիկայի թիվ 1 հավելվածի 3-րդ աղյուսակ)

III. Արտադրանքի մրցունակության վերլուծության հաջորդականությունը

12. Արտադրանքի մրցունակության վերլուծություն իրականացնելու համար անդամ պետություններում արտադրողների միջին տարեկան գների վերլուծությունն իրականացվում է ազգային արժույթներով՝ ելնելով անդամ պետությունների պաշտոնական վիճակագրական տեղեկատվությունից։ Նշված տեղեկատվության բացակայության դեպքում թույլատրվում է միջին տարեկան գները հաշվարկել որպես միջին ամսական գների միջին թվաբանական՝ ըստ արտադրանքի տեսակների։

Կատարված հաշվարկների հիման վրա արտադրանքն արտադրողների միջին տարեկան գների վերաբերյալ տեղեկատվությունը նշվում է ամփոփ աղյուսակում (սույն մեթոդիկայի թիվ 1 հավելվածի 4-րդ աղյուսակ)։ Այսպիսով, որոշվում է արտադրանքն արտադրողների ավելի ցածր գնով, այսինքն՝ ավելի մրցունակ գնով անդամ պետությունը։

Անդամ պետություններում արտադրողների միջին գների համեմատությունը թույլ է տալիս որոշել արտադրանքի մրցունակությունն արտադրման մակարդակում։

13. Անդամ պետություններում արտադրանքի արտադրության ծավալների վերլուծությունն իրականացվում է անդամ պետությունների պաշտոնական վիճակագրական տեղեկատվության հիման վրա։

Արտահանման տեսակարար կշիռը սեփական արտադրության ծավալներում հաշվարկվում է հետևյալ բանաձևով՝

$$D\_{ԱՐՏi }= \frac{Э\_{i}}{V\_{i}}\*100 ,$$

որտեղ՝

DԱՐՏ i-ն արտահանման տեսակարար կշիռն է արտադրությունում (տոկոսներով).

Vi - -ն արտադրանքի i տեսակի արտադրության ծավալներն է (հազար տոննա).

Э i-ն արտադրանքի i տեսակի արտահանման ծավալներն է (հազար տոննա)։

Իրականացված վերլուծության արդյունքներով արտադրանքի արտադրության ծավալների և դրա արտահանման ծավալների վերաբերյալ տեղեկատվությունը, ըստ յուրաքանչյուր անդամ պետության և արտադրանքի տեսակի, նշվում է ամփոփ աղյուսակում (սույն մեթոդիկայի թիվ 1 հավելվածի 5-րդ աղյուսակ)։

14. Արտադրանքն արտադրողների միջին տարեկան գների և արտաքին շուկայում տվյալ արտադրանքի ներմուծման գների հարաբերակցության վերլուծությունն իրականացվում է յուրաքանչյուր անդամ պետության մասով։

Արտադրանքն արտադրողների միջին տարեկան գների և արտաքին շուկայում ներմուծման գների հարաբերակցությունն այնպիսի գործակից է, որը բնութագրում է այդ արտադրանքի մրցունակությունը ներմուծվող անալոգների համեմատ։ Տվյալ հարաբերակցությունը որոշելիս ներմուծման գինը գումարվում է ներմուծման մաքսատուրքերի և ԱԱՀ-ի չափին։

Արտադրանքի մրցունակության գործակիցը հաշվարկվում է հետևյալ բանաձևով՝

$K\_{ксij}= \frac{ԱՄԳ}{ՆՄ+ՄՏ+ԱԱՀ}$,

որտեղ՝

Кксij -ն j անդամ պետության արտադրանքի i տեսակի մրցունակության գործակիցն է.

ԱՄԳ -ն j անդամ պետության i տեսակի արտադրանքի արտադրողների միջին գինն է (ԱՄՆ դոլարով տոննայի դիմաց).

ՆՄ -ն j պետության սահմանին արտադրանքի ներմուծվող i տեսակի գինն է CIF մատակարարման պայմաններով (ԱՄՆ դոլարով տոննայի դիմաց).

ՄՏ -ն j անդամ պետություն ներմուծվող i-տեսակի արտադրանքի համար ներմուծման մաքսատուրքերն է (ԱՄՆ դոլարով տոննայի դիմաց).

ԱԱՀ -ն j անդամ պետություն ներմուծվող i-տեսակի արտադրանքի համար ավելացված արժեքի հարկն է (ԱՄՆ դոլարով տոննայի դիմաց)։

Արտադրանքը մրցունակ է համարվում այն դեպքում, երբ դրա մրցունակության գործակիցը 1-ից ցածր է։ Որքան փոքր է մրցունակության գործակցի արժեքը, այնքան արտադրանքն ավելի մրցունակ է համարվում։

Արտադրանքի ներմուծման մաքսատուրքերի չափերը որոշվում են Եվրասիական տնտեսական միության միասնական մաքսային սակագնին համապատասխան։

Իրականացված վերլուծության արդյունքներով արտադրանքի մրցունակության գործակցի արժեքների վերաբերյալ տեղեկատվությունը, ըստ յուրաքանչյուր անդամ պետության և արտադրանքի տեսակի, նշվում է ամփոփ աղյուսակում (սույն մեթոդիկայի թիվ 1 հավելվածի 6-րդ աղյուսակ)։

IV. Արտադրանքի մրցունակության ցուցանիշների որոշումը

15. Արտադրանքի մրցունակության համալիր ցուցանիշը կարող է որոշվել j անդամ պետության համար արտադրանքի յուրաքանչուր i տեսակի հետևյալ ցուցանիշների ագրեգացման հիման վրա՝

արտադրողների միջին գին (Сij).

արտահանման գին (СЭij).

j անդամ պետության արտադրանքի i տեսակի արտադրման ծավալները

(Vij).

j անդամ պետության բնակչության մեկ շնչին բաժին ընկնող արտադրանքի i տեսակի արտադրություն (Пij).

j անդամ պետության արտադրանքի i տեսակի արտահանման մասնաբաժինը՝ բնաիրային արտահայտությամբ (այդ թվում՝ այլ անդամ պետություններ) (Dij).

j անդամ պետության արտադրանքի i տեսակի մրցունակության գործակիցը (Кij)։

Բնակչության մեկ շնչին բաժին ընկնող արտադրանքի առանձին տեսակների արտադրությունը հաշվարկվում է անդամ պետությունների պետական վիճակագրության մարմինների (ծառայությունների) տվյալների հիման վրա հետևյալ բանաձևով՝

$$П\_{ij}= \frac{V\_{i}}{H\_{j}} ,$$

որտեղ՝

Пij -ն բնակչության մեկ շնչին բաժին ընկնող արտադրանքի i տեսակի արտադրությունն է (կիլոգրամներով).

Vi -ն արտադրանքի i տեսակի արտադրությունն է (տոննաներով).

Hj -ն բնակչության միջին տարեկան թվաքանակն է (հազ. մարդ)։

Հետագա հաշվարկների իրականացման համար նշված ցուցանիշներից յուրաքանչյուրը բաժանվում է բոլոր անդամ պետությունների մասով ստացված ամենամեծ արժեքի վրա.

$$C\_{ij }= \frac{C\_{ij}}{max\left\{C\_{ij}\right\}} ,$$

$$C\_{ij}^{Э }= \frac{C\_{ij}^{Э}}{max\left\{C\_{ij}^{Э}\right\}} ,$$

$$V\_{ij }= \frac{V\_{ij}}{max\left\{V\_{ij}\right\}} ,$$

$$П\_{ij }= \frac{П\_{ij}}{max\left\{П\_{ij}\right\}} ,$$

$$d\_{ij }= \frac{D\_{ij}}{max\left\{D\_{ij}\right\}} ,$$

$$k\_{ij }= \frac{K\_{ij}}{max\left\{K\_{ij}\right\}}$$

Յուրաքանչյուր j անդամ պետության համար արտադրանքի i տեսակի մրցունակության համալիր ցուցանիշը հաշվարկվում է հետևյալ բանաձևով՝

$$Ʌ\_{ij}= \left\{1- \left(\frac{\left(c\_{ij }+C\_{ij}^{Э}+\left(1-v\_{ij}\right)+\left(1-П\_{ij}\right)+\left(1-d\_{ij}\right)+k\_{ij}\right)}{6}\right)\right\} ,$$

Տվյալ տեսակի արտադրանքի արտահանման բացակայության դեպքում տվյալ ցուցանիշն ընդունվում է զրոյին հավասար։

Անդամ պետությունների մրցունակության համադրման նպատակով անդամ պետությունների մրցունակության համալիր ցուցանիշներն արտադրանքի i տեսակի մասով հաշվարկվում են տոկոսներով, հետևյալ բանաձևով՝

$$λ\_{ij }= \frac{Ʌ\_{ij}}{max\left\{Ʌ\_{ij}\right\}}\*100 ,$$

որտեղ՝

λij-ն j անդամ պետության արտադրանքի i տեսակի մրցունակության համալիր ցուցանիշն է:

Որքան բարձր է անդամ պետության արտադրանքի մրցունակության համալիր ցուցանիշը, այնքան այդ անդամ պետությունից արտահանվող տվյալ արտադրանքն առավել մրցունակ է։

16. Արտաքին շուկաներում արտադրանքի մրցունակության ցուցանիշները որոշվում են հետևյալ եղանակներով.

ա) արտադրանքի մրցունակության գնահատումն արտահանման ծավալների հիման վրա կատարվում է բացահայտված համեմատական առավելության գործակցի կիրառմամբ (Բալասսայի ինդեքս)՝ հաշվարկված հետևյալ բանաձևով՝

$$RCA=\left(\frac{X\_{ij}}{X\_{jt}}\right)/\left(\frac{X\_{ni}}{X\_{nt}}\right), $$

որտեղ՝

RCA -ն բացահայտված համեմատական առավելության գործակիցն է.

Хij -ն j անդամ պետության արտադրանքի i տեսակի արտահանման ծավալն է.

Xni -ն արտադրանքի i տեսակի համաշխարհային արտահանման ծավալն է.

Xjt -ն j անդամ պետությունում արտադրված արտադրանքի բոլոր տեսակների արտահանման ծավալն է.

Xnt-ն արտադրանքի բոլոր տեսակների համաշխարհային արտահանման ծավալն է:

Հաշվարկները կատարվում են արժեքային արտահայտությամբ (ԱՄՆ դոլարով)։

Բացահայտված համեմատական առավելության գործակիցը չափում է j անդամ պետությունից արտադրանքի i տեսակի արտահանման արժեքային ծավալների և տվյալ անդամ պետության արտահանման ընդհանուր արժեքային ծավալի հարաբերակցությունը, ինչպես նաև արտադրանքի i տեսակի արտահանման համաշխարհային արժեքային ծավալի հարաբերակցությունը արտադրանքի բոլոր տեսակների արտահանման համաշխարհային արժեքային ծավալի նկատմամբ։

Արտադրանքի i տեսակի արտադրությունում մրցունակության առավելությունը համարվում է ապացուցված այն դեպքում, երբ բացահայտված համեմատական առավելության գործակիցը 1-ից մեծ է.

բ) արտադրանքի մրցունակության գնահատումը դրա արտահանման և ներմուծման արժեքային ծավալների հիման վրա կատարվում է բացահայտված համեմատական առավելության գործակցի կիրառմամբ (Լաֆեի ինդեքս)՝ հաշվարկված հետևյալ բանաձևով՝

$$LFI=100\*\left(\frac{X\_{ij }-M\_{ij}}{X\_{ij}+M\_{ij}}-\frac{∑\_{j}^{N}=1\left(X\_{ij }-M\_{ij}\right)}{∑\_{j}^{N}=1\left(X\_{ij}+M\_{ij}\right)}\right)\*\frac{X\_{ij}+M\_{ij}}{∑\_{j}^{N}=1\left(X\_{ij}+M\_{ij}\right)}$$

որտեղ՝

LFI-ն բացահայտված համեմատական առավելության գործակիցն է.

Хij-ն j անդամ պետության արտադրանքի i տեսակի արտահանման ծավալն է.

Мij -ն j անդամ պետության արտադրանքի i տեսակի ներմուծման ծավալն է.

N -ն Եվրասիական տնտեսական միության միասնական մաքսային սակագնի 1-ից 24-րդ խմբի արտադրանքի տեսակների քանակն է։

Հաշվարկները կատարվում են արժեքային արտահայտությամբ (ԱՄՆ դոլարով)։

Բանաձևը կոնկրետ տարում արտադրանքի i տեսակի զուտ արտահանման ու դրա արտաքին առևտրային շրջանառության հարաբերակցության և արտադրանքի i տեսակի ընդհանուր զուտ արտահանման ու արտաքին առևտրային շրջանառության հարաբերակցության միջև տարբերության, ինչպես նաև վերջինիս՝ անդամ պետության ընդհանուր արտաքին առևտրային շրջանառության մեջ արտադրանքի i տեսակի մասով մասնաբաժնի նորմավորված 100 արտադրյալն է։

Լաֆեի ինդեքսի դրական արժեքները վկայում են մրցունակության առավելությունների առկայության մասին։ Որքան բարձր է տվյալ ինդեքսի արժեքը, այնքան բարձր է j անդամ պետության արտադրանքի i տեսակի մրցունակության մակարդակը։ Տվյալ ինդեքսի բացասական արժեքները վկայում են արտադրանքի i տեսակի ոչ մրցունակ լինելու մասին։ Տվյալ ինդեքսի մյուս կարևոր բնութագիր է նվազագույն և առավելագույն արժեքներով սահմանափակումը՝ մինուս 50-ից (ցածր մրցունակություն) մինչև պլյուս 50 (բարձր մրցունակություն)։

\_\_\_\_\_\_\_\_\_\_\_\_\_\_